Bastimenti tal-gwerra Amerikani u Ingliżi jinsabu fi triqithom lejn il-Filippini sabiex iwasslu provvisti u jagħtu għajnuna lil dawk milquta mill-ħerba li ħalla warajh it-tifun Haiyan. L-għajnuna se tingħata wara appell tan-Nazzjonijiet Magħquda.  Hu stmat li t-tifun ħalla warajh għaxart’elef ruħ mejta u fil-pajjiż kien dikjarat stat ta’ emerġenza. L-agħar li ntlaqtu huma l-provinċji ta’ Leyte u Samar. In-Nazzjonijiet Uniti qalet li se talloka 25 miljun dollaru Amerikan biex tgħin in-nies li salvaw id-diżastru jippruvaw jiġbru dak li fadlilhom. Qabel beda d-diskors ta’ replika għad-diskors tal-Kap tal-Oppożizzjoni dwar il-budget 2014, il-Prim Ministru Joseph Muscat esprima solidarjeta’ mal-familjari tal-vittmi tat-tifun.